cyanic-selkie/wikianc huggingface dataset:
সৈয়দ মোহাম্মদ কায়সার
সৈয়দ মোহাম্মদ কায়সার (১৯ জুন ১৯৪০ - ১১ ফেব্রুয়ারি ২০২২) একজন বাংলাদেশি জাতীয় পার্টির রাজনীতিবিদ, সাবেক সংসদ সদস্য ও প্রতিমন্ত্রী; যাকে ১৯৭১ সালে বাংলাদেশের স্বাধীনতা যুদ্ধ চলাকালে পাকিস্তানি সেনাবাহিনীর সঙ্গে যুক্ত থেকে হত্যার মতো মানবতাবিরোধী কার্যক্রমে সাহায্য করার অভিযোগে আদালত কর্তৃক মৃত্যুদণ্ড দেওয়া হয়েছে। তিনি হবিগঞ্জ-৪ (তৎকালীন সিলেট-১৭) আসন থেকে ১৯৭৯ সালে দ্বিতীয় জাতীয় সংসদ নির্বাচনে সতন্ত্র প্রার্থী হিসেবে জয়ী হয়ে প্রথমবার এবং জাতীয় পার্টির প্রার্থী হিসেবে ১৯৮৬ ও ১৯৮৮ সালের জাতীয় সংসদ নির্বাচনে জয়ী হয়ে দ্বিতীয় ও তৃতীয়বারেরমত বাংলাদেশ জাতীয় সংসদের সংসদ সদস্য নির্বাচিত হয়েছিলেন। ১৯৮৮ সালে এরশাদের মন্ত্রিসভায় তিনি কৃষি প্রতিমন্ত্রীর দায়িত্ব পালন করেন।
২০১৩ সালে কায়সারের বিরুদ্ধে আন্তর্জাতিক অপরাধ ট্রাইব্যুনালে যুদ্ধাপরাধের অভিযোগ দায়ের করা হয়। ২০১৪ সালের ২ ফেব্রুয়ারি তার বিরূদ্ধে ১৯৭১ সালে মুক্তিযুদ্ধের সময় গণহত্যা, নির্যাতন, ধর্ষণ, লুটপাট ও অগ্নিসংযোগসহ মানবতাবিরোধী অপরাধের ১৬টি অভিযোগ আনা হয়। একই বছরের ২৩ ডিসেম্বর ১৬টি অভিযোগের মধ্যে প্রদত্ত বিচারের রায়ে ১৪ অভিযোগে তাকে দোষী সাব্যস্ত করা হয়, দুটিতে খালাস দেওয়া হয় এবং সাতটি অভিযোগে তাকে মৃত্যুদণ্ড প্রদান করে। স্বাধীনতা যুদ্ধের সময় তিনি নিজ নামে 'কায়সার বাহিনীর' গঠন করে তার মাধ্যমে অপরাধগুলো সংগঠিত করেন।
প্রারম্ভিক ও ব্যক্তিগত জীবন
কায়সার ১৯৪০ সালের ১৯ জুন হবিগঞ্জের মাধবপুরের ইটাখোলা গ্রামে জন্মগ্রহণ করেন। তার পিতার নাম সৈয়দ সঈদউদ্দিন ও মাতার নাম বেগম হামিদা বানু। সঈদউদ্দিন সিলেট-৭ আসন থেকে ১৯৬২ সালে কনভেনশন মুসলিম লীগের প্রার্থী হিসেবে এমএনএ নির্বাচিত হন৷ বাংলাদেশ নির্বাচন কমিশনে দেওয়া হলফনামা থেকে জানা যায় কায়সার আরমানিটোলা সরকারি উচ্চ বিদ্যালয় থেকে মাধ্যমিক ও জগন্নাথ কলেজ থেকে উচ্চ মাধ্যমিক সম্পন্ন করেন এবং বিএ ডিগ্রি লাভ করেন। তবে প্রসিকিউশনের পক্ষ থেকে আন্তর্জাতিক অপরাধ ট্রাইব্যুনালকে তার আরমানিটোলায় পড়ার দাবীটির প্রমাণ পাওয়া যায়নি বলে জানিয়েছে।
তার দুই ছেলে ভাই সৈয়দ মোহাম্মদ তানভীর এবং সৈয়দ মোহাম্মদ গালিব।
রাজনৈতিক জীবন
কায়সার ১৯৬৬ সাল থেকে ১৯৭১ সাল পর্যন্ত পাকিস্তান মুসলিম লীঢগের সিলেট জেলা শাখার সদস্য ছিলেন। ১৯৭০ সালের পাকিস্তান প্রাদেশিক পরিষদের নির্বাচনে প্রথমে মুসলীম লীগের মনোনয়নের জন্য আবেদন করেন। পরে আবেদন প্রত্যাখ্যান করার পর সতন্ত্র প্রার্থী হিসেবে নির্বাচনে অংশ নিয়ে পরাজিত হন। বাংলাদেশ স্বাধীনতা লাভের পর তিনি কিছুকাল রাজনীতিতে নিষ্ক্রিয় ছিলেন। ১৯৭৮ সালে তিনি পুনরায় সক্রিয় হন এবং ১৯৭৯ সালে দ্বিতীয় জাতীয় সংসদ নির্বাচনে সতন্ত্র প্রার্থী হিসেবে তৎকালীন সিলেট-১৭ (বর্তমান হবিগঞ্জ-৪) আসন থেকে সংসদ সদস্য নির্বাচিত হন। সংসদ সদস্য হওয়ার পর তিনি বাংলাদেশ জাতীয়তাবাদী দলে (বিএনপি) যোগদান করেন। এ সময় তিনি হবিগঞ্জ জেলা শাখা বিএনপির সভাপতি হন। ১৯৮২ সালে তিনি বিএনপির শাহ আজিজুর রহমান অংশের যুগ্ম-মহাসচিব নির্বাচিত হন।
এরপর জাতীয় পার্টিতে যোগদান করেন এবং হবিগঞ্জ জেলার শাখার সভাপতি হন। এ দলের প্রার্থী হিসেবে হবিগঞ্জ-৪ আসন থেকে ১৯৮৬ ও ১৯৮৮ নির্বাচন করে তৃতীয় ও চতুর্থ জাতীয় সংসদের সদস্য হিসেবে দায়িত্ব পালন করেন।
১৯৮৮ সালের চতুর্থ সংসদে তিনি ১৯৯১ সাল পর্যন্ত এরশাদের মন্ত্রিসভায় কৃষি প্রতিমন্ত্রীর দায়িত্ব পালন করেন। ১৯৯১, ১৯৯৬ ও ২০০১ সালের জাতীয় সংসদ নির্বাচনেও তিনি প্রতিদ্বন্দীতা করে পরাজিত হন।
যুদ্ধাপরাধ ও অন্যান্য অভিযোগ
১৯৭১ সালে বাংলাদেশের স্বাধীনতা যুদ্ধ চলাকালে কায়সার পশ্চিম পাকিস্তানের পক্ষে অবস্থান নেন এবং নিজে নামে ‘কায়সার বাহিনী’ গঠন করেন। ১৬ ডিসেম্বর বাংলাদেশ বিজয় লাভের পূর্ব পর্যন্ত কায়সারের নেতৃত্বে তার বাহিনী পাকিস্তানি সেনাবাহিনীর সাথে মিলে হবিগঞ্জ, চুনারুঘাট, মাধবপুর, নাসিরনগর ও ব্রাহ্মণবাড়িয়ায় হত্যাযজ্ঞ, লুটপাট, ধর্ষণ ও অগ্নিসংযোগের মত মানবতাবিরোধী কার্যক্রমে যুক্ত হয়। ২০১৩ সালের ১৫ মার্চ আন্তর্জাতিক অপরাধ ট্রাইব্যুনাল-২ তার বিরুদ্ধে গ্রেফতারি পরোয়ানা জারি করে। ১৬ মার্চ তাকে ঢাকার ভাটারা এলাকা থেকে গ্রেফতার করা হয়। ২০১৪ সালের ২ ফেব্রুয়ারি তার বিরুদ্ধে অনুষ্ঠানিকভাবে মানবতাবিরোধী ১৬টি অভিযোগ গঠন করা হয়। এরপর একই বছরের ২৩ ডিসেম্বর ১৬টি অভিযোগের মধ্যে প্রদত্ত বিচারের রায়ে ১৪ অভিযোগে তাকে দোষী সাব্যস্ত করা হয়, দুটিতে খালাস দেওয়া হয় এবং সাতটি অভিযোগে তাকে মৃত্যুদণ্ড প্রদান করে।
সিন্থিয়া বেন্ডলিন
সিন্থিয়া বেন্ডলিন মানব পাচারের বিরুদ্ধে একজন কর্মী। ২০০৮ সালের হিসাব অনুযায়ী তিনি আর্জেন্টিনা, ব্রাজিল ও প্যারাগুয়ে সীমান্তে ইন্টারন্যাশনাল অর্ডার ফর মাইগ্রেশনের পাল্টা-পাচারের তথ্য প্রচারণার ব্যবস্থাপক ছিলেন। তিনি আর্জেন্টিনা, ব্রাজিল এবং প্যারাগুয়েতে মানব পাচার মোকাবেলা করার বিষয়ে সেমিনারের নেতৃত্ব দিয়েছেন। মানব পাচারের বিরুদ্ধে তার কাজের কারণে বেন্ডলিন এবং তার পরিবারকে হুমকির মুখোমুখি হতে হয়েছে, এবং তাকে সরে আসতে বাধ্য করা হয়েছে।
বেন্ডলিন ২০০৮ সালে ইন্টারন্যাশনাল উইমেন অব কারেজ অ্যাওয়ার্ড পুরস্কার পান। পুরস্কারের সময় তিনি বলেন, "এই [পুরস্কার] আমাদের জন্য নয়; এটা সবার জন্য যারা যুদ্ধ করছি। " তিনি ২০১৩ সালে সোরোপটিমিস্ট ইন্টারন্যাশনাল মিলেনিয়াম থেকে রুবি প্রাইজ পুরস্কার পান।
ডেভ গ্রিগরি
ডেভিড উইলিয়াম গ্রিগরি (Dave Gregory; জন্ম: ১৫ এপ্রিল, ১৮৪৫ - মৃত্যু: ৪ আগস্ট, ১৯১৯) নিউ সাউথ ওয়েলসের ফেইরি মিডো এলাকায় জন্মগ্রহণকারী উনিশ শতকের বিখ্যাত অস্ট্রেলীয় আন্তর্জাতিক ক্রিকেটার ছিলেন। ডানহাতি ব্যাটসম্যান ডেভ গ্রিগরি ১৮৭৭ থেকে ১৮৭৯ সময়কালে অস্ট্রেলিয়া ক্রিকেট দলের পক্ষে টেস্ট ক্রিকেটে প্রতিনিধিত্ব করেন। এছাড়াও তিনি অস্ট্রেলিয়া জাতীয় ক্রিকেট দলের প্রথম অধিনায়কের দায়িত্ব পালনের সৌভাগ্য অর্জন করেন।
প্রারম্ভিক জীবন
গ্রিগরি ক্রিকেট পরিবার থেকে এসেছেন। তার বাবা এডওয়ার্ড উইলিয়াম গ্রিগরি আট সামর্থ্যবান ক্রিকেটারের জন্ম দেন। তন্মধ্যে পাঁচজনই ১৮৬১ থেকে ১৮৮৪ সালের মধ্যে নিউ সাউথ ওয়েলসের পক্ষে আন্তর্জাতিক কিংবা আন্তঃউপমহাদেশীয় খেলায় অংশ নিয়েছেন। এডওয়ার্ডের সর্বমোট বিশজন বংশধর নিউ সাউথ ওয়েলসের পক্ষে ক্রিকেট ও অন্যান্য ক্রীড়ার সাথে সম্পৃক্ত ছিলেন।
১৮৬৬ সালে নিউ সাউথ ওয়েলসের পক্ষে প্রথম অংশগ্রহণ করেন। ১৮৮৩ সালের শুরুতে ক্রিকেট জগৎ থেকে অবসর নেয়ার পূর্বে দলের পক্ষে ৩৮ খেলায় অংশ নিয়েছিলেন। ১৪.৫৭ গড়ে ব্যাট হাতে রান তোলেন। তন্মধ্যে, অভিষেক খেলার প্রথম বলেই শূন্য রান সংগ্রহ করেন।
খেলোয়াড়ী জীবন
১৮৭৭ থেকে ১৮৭৯ সালের মধ্যবর্তী সময়কালে অস্ট্রেলিয়া ও ইংল্যান্ডের মধ্যকার স্বীকৃতপ্রাপ্ত প্রথম তিন টেস্টে দলের নেতৃত্ব দেন। সফরকারী ইংল্যান্ড দলের বিপক্ষে ভিক্টোরীয় আম্পায়ার জর্জ কোল্টহার্ডের সিদ্ধান্তের বিরুদ্ধে অবস্থানের ফলে ১৮৭৯ সালে সিডনিতে দাঙ্গা বেঁধে যায়।
ঐ সময়কার মানদণ্ডে আন্তর্জাতিক খেলাগুলোয় তিনি অধিক সফলতা পেয়েছেন। নিজ দেশেই তিনি ক্রিকেট খেলাটিকে উপভোগ করেছেন বেশি। মার্চ, ১৮৭৭ সালে ইংল্যান্ডের বিপক্ষে অনুষ্ঠিত দ্বিতীয় টেস্টে তিনি তার নিজস্ব সর্বোচ্চ ৪৩ রান তোলেন। কিন্তু প্রথম টেস্টে ১ ও ৩ এবং দ্বিতীয় টেস্টের দ্বিতীয় ইনিংসে ১ রান সংগ্রহ করতে পেরেছেন।
অধিনায়কত্ব
১৮৭৬-৭৭ মৌসুমে কোনরূপ আন্তর্জাতিক ক্রিকেট না খেলেই ইংল্যান্ড ক্রিকেট দলের বিপক্ষে অস্ট্রেলিয়ার তথা টেস্ট ক্রিকেট ইতিহাসের সর্বপ্রথম টেস্টে অধিনায়কের গুরুদায়িত্ব পেয়েছিলেন গ্রিগরি। পরবর্তীতে জর্জ বেইলি অস্ট্রেলিয়ার ক্রিকেট ইতিহাসে দ্বিতীয় খেলোয়াড় হিসেবে অধিনায়কের দায়িত্ব পেয়েছিলেন ও বিরল নজির স্থাপন করেন।
অবসর
খেলোয়াড়ী জীবন থেকে অবসর নেয়ার পর নিউ সাউথ ওয়েলস ক্রিকেট অ্যাসোসিয়েশনের সম্মানিত সম্পাদক মনোনীত হন। এছাড়াও ২৭ জানুয়ারি, ১৮৯২ তারিখে একটি প্রথম-শ্রেণীর ক্রিকেট খেলায় আম্পায়ারিত্ব করেন। সিডনির তুরামুরা এলাকায় ১৯১৯ সালে তার দেহাবসান ঘটে।
দুমিস্তান, বাহরাইন
দুমিস্তান ( আরবি : دمستان) এবং ( ফার্সি : دمستان) বাহরাইনের পশ্চিম তীরে অবস্থিত একটি উপকূলীয় গ্রাম । এটি কারজাকানের উত্তরে ও হামাদ টাউনের পশ্চিমে অবস্থিত। এটি দেশের উত্তর গভর্নরেট প্রশাসনিক অঞ্চলে অবস্থিত।
৬৬৭
৬৬৭ গ্রেগরীয় বর্ষপঞ্জির একটি সাধারণ বছর।
ধুনট ইউনিয়ন
ধুনট ইউনিয়ন বাংলাদেশের বগুড়া জেলার ধুনট উপজেলার একটি ইউনিয়ন।
আয়তন
এই ইউনিয়নের মোট আয়তন ৬.৭৫ বর্গকিলোমিটার।
প্রশাসনিক কাঠামো
ইউনিয়নটি ১৬টি গ্রাম ও ৫টি মৌজা নিয়ে গঠিত।
শিক্ষা ব্যবস্থা
ইউনিয়নের সাক্ষরতার হার ২০.৮%
জনপ্রতিনিধি
ইউনিয়নের বর্তমান চেয়ারম্যান এস এম মাসুদ রানা।
কোল ভাষা (বাংলাদেশ)
কোল বাংলাদেশের সংখ্যালঘু জনগোষ্ঠীর কথ্য একটি মুণ্ডা ভাষা । কিম (২০১০) কোল এবং কোড়াকে মুণ্ডারি গুচ্ছ ভাষা হিসেবে বিবেচনা করেছে। কোলভাষী গ্রামগুলোর একটি হলো বাংলাদেশের রাজশাহী বিভাগের বাবুদাইং, এবং কোড়াভাষী গ্রামের মধ্যে কুন্দং এবং কৃষ্ণপুর গ্রাম।
কোকিল
কোকিল কুকুলিডি (Cuculidae) গোত্রের অন্তর্গত একদল পাখি। পৃথিবীব্যাপী কোকিলের প্রায় ২৬টি প্রজাতির খোঁজ পাওয়া গেছে। অধিকাংশ কোকিল লম্বা ও সরু গঠনবিশিষ্ট, এদের সামান্য বাঁকানো ঠোঁট, লম্বা লেজ এবং দীর্ঘ চোখা ডানা রয়েছে। উভয় পায়েই সামনে ও পেছনের দিকে দুটি করে আঙুল বিদ্যমান। অধিকাংশ কোকিল বৃক্ষচর, তবে বেশ কয়েক প্রজাতির ভূচর কোকিলের খোঁজ পাওয়া গেছে। এরা মরু ও মেরু অঞ্চল বাদে প্রায় সমগ্র পৃথিবীজুড়ে বিস্তৃত; বিষুবীয় অঞ্চলে এদের উপস্থিতি প্রকট। বেশ কিছু প্রজাতি আবার স্বভাবে পরিযায়ী। পোকামাকড়, শুককীট ইত্যাদি এদের মূল খাদ্য। এছাড়া ফলমূলও খায়।
কোকিল বাংলার একটি সুপরিচিত পাখি। এদের চমৎকার গান বসন্তকালকে মুখরিত করে রাখে। এরা বাসা পরজীবী, অর্থাৎ পরের বাসায় ডিম পেড়ে চলে যায়, তাই এদের আরেক নাম পরভৃত। বাংলা ভাষায় কোকিল নিয়ে বেশ কিছু বাগধারা চালু আছে, যেমন কোকিলকন্ঠী মানে হল মধুর গানের গলা বিশিষ্ট, আবার বসন্তের কোকিল মানে হল সুসময়ের বন্ধু।
শহীদ তাজউদ্দীন আহমদ মেডিকেল কলেজ
শহীদ তাজউদ্দীন আহমদ মেডিকেল কলেজ বাংলাদেশের গাজীপুর জেলায় অবস্থিত চিকিৎসা বিষয়ক উচ্চ শিক্ষা দানকারী একটি প্রতিষ্ঠান। সরাসরি সরকারি ব্যবস্থাপনায় পরিচালিত এই প্রতিষ্ঠানটি ২০১২ সালে প্রতিষ্ঠিত হয়; যা বর্তমানে দেশের একটি অন্যতম প্রধান চিকিৎসাবিজ্ঞান বিষয়ক শিক্ষাপ্রতিষ্ঠান। এখানে ১ বছর মেয়াদী হাতে-কলমে শিখনসহ (Internship) স্নাতক পর্যায়ের ৫ বছর মেয়াদি এম.বি.বি.এস. শিক্ষাক্রম চালু রয়েছে; যাতে প্রতিবছর ৭২ জন শিক্ষার্থীকে ভর্তি করা হয়ে থাকে।
ইতিহাস
কলেজটি প্রথমে গাজীপুর মেডিকেল কলেজ নামে প্রতিষ্ঠিত হয়েছিল। ২০১৪ সালে বাংলাদেশের প্রথম প্রধানমন্ত্রী তাজউদ্দীন আহমদ নাম অনুসারে শহীদ তাজউদ্দীন আহমদ মেডিকেল কলেজ নামকরণ করা হয়েছিল।
অন্তর্ভুক্তি
গাজীপুরের শহীদ তাজউদ্দীন আহমদ মেডিকেল কলেজ ঢাকা বিশ্ববিদ্যালয়ের অধিভুক্ত কলেজ। শিক্ষার্থীরা ঢাকা বিশ্ববিদ্যালয়ের অধিনে ৫ বছর মেয়াদী এমবিবিএস কোর্স শেষ করে এবং চূড়ান্ত পেশাদার পরীক্ষায় উত্তীর্ণ হয়ে এমবিবিএস ডিগ্রি অর্জন করে।
এই কলেজটি স্বাস্থ্য মন্ত্রণালয়ের বাংলাদেশ মেডিকেল অ্যান্ড ডেন্টাল কাউন্সিল (বিএমডিসি) দ্বারা পরিচালিত।
আইমান উমারোভা
আইমান উমারোভা (জন্ম জেমবাইল প্রদেশের, কাজাখস্তান) একজন কাজাখ মানবাধিকার আইনজীবী। ২০১৮ সালে তিনি ইন্টারন্যাশনাল উইমেন অব কারেজ অ্যাওয়ার্ড পুরস্কারটি পান।
জীবন
তিনি একটি প্রতিরক্ষা আইনজীবী এবং আলমাতি রিজিওনাল বার এসোসিয়েশনের সদস্য।
তিনি রাষ্ট্রপতি প্রার্থী ভ্লাদিমির কোজলভকে প্রতিনিধিত্ব করেন।
তিনি চরমপন্থী গোষ্ঠীর সাথে যুক্ত নারীদের পুনর্বাসনের জন্য কাজ করেন।
২০১৭ সালে নিজের কাজ সম্পর্কে তিনি বলেন - ""ইসলামী চরমপন্থা এবং সন্ত্রাসবাদ মারাত্মক সমস্যা যা সরকারের প্রতিহত করা উচিত, তবে আমার কাজটি হচ্ছে নিশ্চিত করা যে সরকার তার কাজে গাফিলতি করছে না।""
কৃষ্ণপুর ইউনিয়ন
কৃষ্ণপুর ইউনিয়ন নামে বাংলাদেশে মোট ৫টি ইউনিয়ন রয়েছে। যথা:
সরস্বতী (দ্ব্যর্থতানিরসন)
সরস্বতী হলেন একজন হিন্দু দেবী।
সরস্বতী শব্দের অন্যান্য প্রয়োগগুলির মধ্যে রয়েছে:
ব্যবসায় উদ্যোগ
ব্যাপক অর্থে ব্যবসায় উদ্যোগ বা ব্যবসায়িক উদ্যোগ বলতে কোনও ধারণা থেকে অর্থনৈতিক মূল্য সৃষ্টি বা বের করে আনার (নিষ্কর্ষণ) প্রক্রিয়াকে বোঝায়।  অপেক্ষাকৃত সংকীর্ণ অর্থে  নতুন কোনও পণ্য বা সেবা সৃষ্টির মাধ্যমে বাজারে জায়গা করে নিয়ে মুনাফা উপার্জন করার উদ্দেশ্যে প্রয়োজনীয় মূলধন ও শ্রম পুঞ্জীভূত করে ঝুঁকি নিয়ে কোনও নতুন ব্যবসা প্রতিষ্ঠান নকশা, সৃষ্টি ও পরিচালনা করার ইচ্ছা ও সামর্থ্য বাস্তবায়ন করার প্রচেষ্টাকে ব্যবসায় উদ্যোগ বলে। ব্যবসায় উদ্যোগ উচ্চমাত্রায় ঝুঁকিপূর্ণ কিন্তু একই সাথে ফলপ্রদ হতে পারে, এবং এর সুবাদে অর্থনৈতিক সম্পদ সৃষ্টি  হতে পারে, অর্থনৈতিক প্রবৃদ্ধি অর্জিত হতে পারে এবং নবীকরণ (নূতনের প্রবর্তন) ঘটতে পারে। যে ব্যক্তি এইরূপ নতুন ঝুঁকিপূর্ণ ব্যবসা শুরু করেন ও এর সুবাদে লব্ধ মুনাফার সিংহভাগ উপভোগ করেন, তাকে ব্যবসায় উদ্যোক্তা বলে। একজন ব্যবসায় উদ্যোক্তাকে সাধারণত নতুন ধ্যানধারণা, পণ্য, সেবা বা ব্যবসায়িক প্রক্রিয়ার একজন নবীকারক হিসেবে দেখা হয়। ব্যবসায় উদ্যোক্তারা যেকোনও অর্থনীতিতে গুরুত্বপূর্ণ ভূমিকা রাখে। তারা তাদের দক্ষতা ও প্রাথমিক পদক্ষেপ গ্রহণের সামর্থ্য ব্যবহার করে বাজারের চাহিদা আগে থেকে আঁচ করে ও বাজারে নতুন উন্নত ধারণা নিয়ে আসে। উদ্যোগ সফল হলে তারা সম্ভাবনাময় নবীন ব্যবসা সৃষ্টির ঝুঁকির বিনিময়ে মুনাফা, খ্যাতি ও অবিরাম প্রবৃদ্ধির সুযোগ উপভোগ করে।
উদ্যোক্তারা বিভিন্ন ধরনের হয়ে থাকে। নির্মাতা উদ্যোক্তারা ঝুঁকি নিয়ে অল্প সময়ে বৃদ্ধি অর্জন করে ছোট থেকে বৃহৎ ব্যবসা প্রতিষ্ঠান নির্মাণের জন্য কাজ করে। সুযোগসন্ধানী উদ্যোক্তারা অর্থনৈতিক সুযোগের সদ্ব্যবহার করে সঠিক সময়ে বাজারে যোগ দিয়ে মুনাফা উঠিয়ে ব্যবসা ছেড়ে দেয়। নবীকারক উদ্যোক্তারা বৃদ্ধি বা মুনাফার পেছনে না গিয়ে অভিনব নতুন কোনও কিছু বাজারে নিয়ে আসে ও নতুন বাজারের সৃষ্টি করে। বিশেষজ্ঞ উদ্যোক্তারা নির্দিষ্ট কোনও ক্ষেত্রে দক্ষ হয়ে থাকে ও ঝুঁকি না নিয়ে ধীরগতিতে বর্ধনশীল ব্যবসা সৃষ্টি করে। উদ্যোক্তারা মূলত চার ধরনের প্রতিষ্ঠান সৃষ্টি করে: ক্ষুদ্র ব্যবসা প্রতিষ্ঠান (বিদ্যমান বাজারের একটি অংশ হিসেবে থাকতেই সন্তুষ্ট), সম্ভাবনাময় নতুন ব্যবসা প্রতিষ্ঠান (কম সময়ে উচ্চ প্রবৃদ্ধির অভিলাষ), বৃহৎ ব্যবসা প্রতিষ্ঠানের নতুন শাখা এবং সামাজিক উদ্যোগ (অলাভজনক)। উদ্যোক্তারা বহুবিষয়ে কুশলী, ঘাতসহ, নমনীয়, পাটোয়ারি (অর্থের হিসাব) ও ব্যবসায়িক বুদ্ধির অধিকারী, লক্ষ্যের দিকে দৃষ্টিনিবদ্ধকারী ও ভাল যোগাযোগ স্থাপনকারী হয়ে থাকে। তাদেরকে উচ্চমাত্রায় অধ্যবসায়ী, পরিশ্রমী ও নিবেদিতপ্রাণ হতে হয়। তারা উচ্চমাত্রায় উদ্বুদ্ধ ঝুঁকি-গ্রহণকারী হয়, ভবিষ্যৎ নিয়ে তাদের একটি রূপকল্প থাকে এবং সেই রূপকল্প অর্জনের জন্য তারা প্রচুর ত্যাগস্বীকার করে। উদ্যোক্তাদের কর্মকাণ্ড একটি অর্থনীতির চালিকাশক্তি হিসেবে গণ্য করা হয়, কেননা তাদের সৃষ্ট ব্যবসাগুলি বহু মানুষের কর্মসংস্থান করে ও বাজারে ভোক্তাদের ক্রয়ের জন্য পণ্য ও সেবা উৎপাদন করে।
ব্যবসায় উদ্যোক্তার যে তিনটি প্রধান বাধার সম্মুখীন হয়, সেগুলি হল আমলাতান্ত্রিক জটিলতা থেকে উত্তরণ (লাল ফিতা), দক্ষ বা মেধাবী লোকদের চাকুরিতে নিয়োগ দান এবং অর্থের সংস্থান। তাই বাস্তব বিশ্বে সম্ভাবনাময় নতুন ব্যবসা প্রতিষ্ঠানগুলির সিংহভাগই তহবিলের অভাব, ভুল ব্যবসায়িক সিদ্ধান্ত, সরকারী নীতি, অর্থনৈতিক সংকট, বাজারে চাহিদার অভাব, বা এগুলির বিভিন্ন সমবায়ের কারণে বিফল হয়ে ক্ষতির শিকার হয়।
সালেম জংশন রেলওয়ে স্টেশন
সালেম জংশন রেলওয়ে স্টেশন হল একটি এ২ শ্রেণির আইএসও ১৪০০১ প্রত্যয়িত জংশন রেলওয়ে স্টেশন, যা ভারতের তামিলনাড়ু রাজ্যের সালেম শহরে অবস্থিত। সালেম রেলওয়ে জংশনটি ২০১৭ সালের জুন মাসে প্রকাশিত একটি সমীক্ষা প্রতিবেদন অনুসারে বিভাগীয় সদর দপ্তর রেলওয়ে স্টেশনগুলির মধ্যে সবচেয়ে পরিচ্ছন্ন স্টেশন এবং সারা দেশের নবম পরিচ্ছন্ন রেলওয়ে স্টেশন হিসাবে স্বীকৃত হয়েছে। এটি দক্ষিণ ভারত প্রধান ট্রানজিট পয়েন্টগুলির মধ্যে একটি।
ইতিহাস
স্টেশনটি ১৮৬০-এর দশকে চেন্নাই (তৎকালীন মাদ্রাজ)-বেপুর (বর্তমান কেরালা) রেলপথের অংশ হিসেবে অস্তিত্ব লাভ করে। স্টেশনটি তার জংশনের মর্যাদা লাভ করে যখন বৃদ্ধ চলমে মিটার-গেজ লাইন স্থাপন করা হয়, যা দক্ষিণ ভারতীয় রেলওয়ে নেটওয়ার্কের সাথে সংযোগ প্রদান করে। স্বাধীনতার পর, ধর্মপুরী-মোরাপুরের মধ্যবর্তী পরিত্যক্ত ন্যারো-গেজ রেলপথটি পুনঃনির্মাণ করা হয় এবং রেলপথটি মোরাপুরের পরিবর্তে সালেম জংশনে শেষ করার জন্য রেলপথের বিন্যাস করা হয়। একই সঙ্গে মিটারগেজে উন্নীত করা হয়। সালেম থেকে বেঙ্গালুরু হয়ে হোসুর ১২৪ মাইল দীর্ঘ রেলপথের সমীক্ষার অনুমোদন ১৯৫৫ সালে ২৫শে জুলাই দেওয়া হয় এবং জরীপের কাজ ১৯৫৬ সালের ২৭ ফেব্রুয়ারি শুরু হয়। এই রেলপথটি ১৯৯০-এর দশকে ব্রডগেজে রূপান্তরিত হয়। বৃদ্ধাচলম রেলপথকেও ২০০০-এর দশকে ব্রডগেজে রূপান্তরিত করা হয়, যা স্টেশনটিকে একটি সম্পূর্ণ ব্রড-গেজ স্টেশনে পরিণত করে। ১৯৯০-এর দশকের শেষের দিকে শুরু হওয়া কারুর পর্যন্ত প্রসারিত বহুদিনের অমীমাংসিত নতুন ব্রড-গেজ রেলপথটি ২০১৩ সালে চালু হয়েছিল। স্টেশনটি সালেম থেকে তামিলনাড়ুর দক্ষিণের জেলাগুলিতে একটি সংক্ষিপ্ত, আরও সরাসরি রুটের কেন্দ্র হিসাবে কাজ করে।
সু্যোগ-সুবিধা
thumb|left|upright=1.25|রাতে সালেম জংশন ১ম, ৩য় ও ৪র্থ প্ল্যাটফর্মে এসি ওয়েটিং হল রয়েছে। পুরাতন সুরমঙ্গলম রোডে টিকিট কাউন্টারের সঙ্গে দ্বিতীয় প্রবেশদ্বারটি ভূগর্ভস্থ পথ ও ফুটওভার ব্রিজ সহ নির্মাণের পরিকল্পনা করা হচ্ছে। প্ল্যাটফর্ম ১, ৩ ও ৪ ২৪-ঘণ্টা লিফট ও এসকেলেটর দিয়ে পরিচালিত হয়।
সালেম রেলওয়ে জংশনে ৩নং ও ৪নং প্ল্যাটফর্মে অর্থপ্রদানের ভিত্তিতে ব্যাটারি চালিত গাড়ি পরিষেবা সালেম রেলওয়ে বিভাগ চালু করেছে। এই পরিষেবাটি মূলত প্রবীণ নাগরিক, ভিন্নভাবে সক্ষম ব্যক্তি ও অসুস্থ ব্যক্তিদের জন্য প্রদান করা হয়।
সালেম জংশনে ২০১৭ সালের ২৬শে ডিসেম্বর থেকে বিনামূল্যে ওয়াই-ফাই সংযোগ প্রদান করা শুরু হয়। এই সুবিধাটি একটি সরকারি খাতের টেলিকম অবকাঠামো প্রদানকারী “রেলটেল” দ্বারা প্রদান করা হচ্ছে।
অন্ধ্রপ্রদেশের ইতিহাস
অন্ধ্র নামক এই প্রদেশের উল্লেখ বহু প্রাচীন সংস্কৃত গ্রন্থ, যেমন ৮০০ খ্রিস্টপূর্বাব্দের বেদের ঐতরিয় ব্রাহ্মণে পাওয়া যায়। বিভিন্ন বৌদ্ধ ধর্মগ্রন্থ অনুসারে, অসসক (পালি) বা অশ্মক (अश्मक) নামে খ্রিস্টপূর্ব ৭০০ থেকে ৪২৫ বা ৩৪৫ খ্রিস্টপূর্বাব্দের এক মহাজনপদের নাম পাওয়া যায়। এই মহাজনপদ গোদাবরী ও কৃষ্ণা নদীর মাঝে অবস্থিত ছিল।
বর্তমানের অন্ধ্রপ্রদেশ ভারতের স্বাধীনতা লাভের পরে একটি অঙ্গরাজ্য হিসেবে জন্মলাভ করে। তার পূর্বে এটি মাদ্রাজ প্রেসিডেন্সির অন্তর্গত ছিল।
সারাংশ
খ্রিষ্টপূর্ব ষষ্ঠ শতাব্দীতে, ভারতের ষোড়শ মহাজনপদের একটি ছিল অশ্মক। পরবর্তীকালে এটি সাতবাহন সাম্রাজ্যের (২৩০ খ্রিস্টপূর্বাব্দ - ২২০ খ্রিস্টাব্দ) অন্তর্গত হয়, যারা অমরাবতী শহরটি তৈরি করে। সাতবাহন সাম্রাজ্য উন্নতির শিখরে ওঠে গৌতমীপুত্র সাতকর্ণীর রাজত্বকালে। সাতবাহন সাম্রাজ্যের পতনের পরে মাৎসান্যয় শুরু হয়, এবং অঞ্চলটি ক্ষুদ্র ক্ষুদ্র অংশে বিভক্ত হয়ে স্থানীয় রাজাদের দ্বারা শাসিত হতে শুরু করে। পরবর্তীকালে ইক্ষাবু সাম্রাজ্যের সূচনা হলে এই কৃষ্ণা নদীর তীর পর্যন্ত এই অঞ্চল তাদের শাসনাধিকারে আসে।
চতুর্দশ শতাব্দীতে, পল্লবরা অন্ধ্রপ্রদেশের দক্ষিণ থেকে তামিলাকম পর্যন্ত তাদের সাম্রাজ্য বিস্তৃত করে। তাদের রাজধানী হয় কাঞ্চিপুরম। প্রথম মহাদেববর্মন (৫৭১-৬৩০ খ্রিঃ) ও প্রথম নরসিংহবর্মনের (৬৩০ -৬৬৮ খ্রিঃ) রাজত্বকালে এই সাম্রাজ্য সবথেকে শক্তিশালী হয়। নবম শতাব্দীর শেষপর্যন্ত দক্ষিণের তেলেগুভাষী অঞ্চল ও তামিলাকমের উত্তরাঞ্চলে পল্লবদের আধিপত্য বজায় ছিল।
ইন্ডিয়ান (১৯৯৬-এর চলচ্চিত্র)
ইন্ডিয়ান (இந்தியன்; ভারতীয়) হচ্ছে ১৯৯৬ সালে মুক্তিপ্রাপ্ত একটি তামিল চলচ্চিত্র। এ এম রত্নমের প্রযোজনায় চলচ্চিত্রটি এস. শঙ্কর রচনা এবং পরিচালনা করেছিলেন, এছাড়া চিত্রনাট্যের কাজও তিনিই করেন। চলচ্চিত্রটিতে অভিনয় করেছিলেন তামিল চলচ্চিত্র জগতের খ্যাতিমান প্রাণপুরুষ কমল হাসন যিনি দ্বৈত চরিত্রে ছিলেন, এছাড়াও ছিলেন সুকন্যা, মনীষা কৈরালা, উর্মিলা মাটন্ডকর, নেড়ুমুড়ি ভেনু, সেনদিল এবং গৌণদমনী। চলচ্চিত্রটির সঙ্গীত পরিচালক ছিলেন এ আর রহমান এবং চিত্রগ্রহণের দায়িত্বে ছিলেন জীবা।
একজন বয়োঃবৃদ্ধ মানুষ যিনি বয়সের ভারে ন্যুব্জে পড়েননি এবং সমাজে চলা বেয়াদোব-দূর্নীতিগ্রস্ত মানুষদেরকে খুন করে ফেলছেন কারণ তিনি জানেন যে পুলিশও দূর্নীতিবাজ - চলচ্চিত্রটির মূল কাহিনী এটা নিয়েই। বয়োঃবৃদ্ধ পুরুষটির চরিত্রে কমল হাসন ছিলেন, চরিত্রটিকে একজন দক্ষ লাঠিয়াল হিসেবে দেখানো হয়েছে।
রিৎসু দোয়ান
রিৎসু দোয়ান (堂安 律, Ritsu Dōan; জন্ম: ১৬ জুন ১৯৯৮) হলেন একজন জাপানি পেশাদার ফুটবল খেলোয়াড়। তিনি বর্তমানে নেদারল্যান্ডসের পেশাদার ফুটবল লীগের শীর্ষ স্তর এরেডিভিজির ক্লাব পিএসভি এবং জাপান অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।
২০১৪ সালে, দোয়ান জাপান অনূর্ধ্ব-১৬ দলের হয়ে জাপানের বয়সভিত্তিক পর্যায়ে অভিষেক করেছিলেন। তিনি ২০১৮ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি এপর্যন্ত ২০ ম্যাচে ৩টি গোল করেছেন। তিনি জাপানের হয়ে এপর্যন্ত ১টি এএফসি এশিয়ান কাপে (২০১৯) অংশগ্রহণ করেছেন, যেখানে তিনি হাজিমে মোরিয়াসুর অধীনে এএফসি এশিয়ান কাপের রানার-আপ হয়েছেন।
ব্যক্তিগতভাবে, দোয়ান বেশ কিছু পুরস্কার জয়লাভ করেছেন, যার মধ্যে ২০১৬ সালে বর্ষসেরা এশীয় যুব ফুটবলারের জয় অন্যতম। দলগতভাবে, দোয়ান এপর্যন্ত ২টি শিরোপা জয়লাভ করেছেন, যার মধ্যে ১টি গাম্বা ওসাকার হয়ে এবং ১টি জাপানের বয়সভিত্তিক দলের হয়ে জয়লাভ করেছেন।
প্রারম্ভিক জীবন
রিৎসু দোয়ান ১৯৯৮ সালের ১৬ই জুন তারিখে জাপানের আমাগাসাকিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
দোয়ান জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত জাপান অনূর্ধ্ব-২৩ দলে স্থান পেয়েছেন।
চৌকিবাড়ী ইউনিয়ন
চৌকিবাড়ী ইউনিয়ন বাংলাদেশের বগুড়া জেলার ধুনট উপজেলার একটি ইউনিয়ন।
অবস্থান
ধুনট উপজেলা সদর থেকে ৬ কিমি দক্ষিণে চৌকিবাড়ী ইউনিয়ন পরিষদের অবস্থান।
যোগাযোগ
ঢাকা-বগুড়া মহাসড়ক এর মাধ্যমে ধুনটমোড় হয়ে চৌকিবাড়ি ইউনিয়ন পরিষদে আসা যায়। এছাড়াও চান্দাইকোনা বগুড়া বাজার থেকে মথুরাপুর বাজার হয়ে চৌকিবাড়ী ইউনিয়ন পরিষদ আসা যায়।
আয়তন
এই ইউনিয়নের মোট আয়তন ২৯.৫৩ বর্গকিলোমিটার।
প্রশাসনিক কাঠামো
চৌকিবাড়ী ইউনিয়ন ৩২টি গ্রাম ও ১৫টি মৌজা নিয়ে গঠিত।
শিক্ষা ব্যবস্থা
এই ইউনিয়নের সাক্ষরতার হার ১৯.৮% এখানে ২টি কলেজ, ১টি কারিগরি শিক্ষাপ্রতিষ্ঠান, ১৫টি প্রাথমিক বিদ্যালয়, ১টি মাদ্রাসা ও ৫টি উচ্চ বিদ্যালয় রয়েছে। বিশ্বহরিগাছা বাজার,পেঁচিবাড়ি বাজার,ভূবনগাতী বাজার,পাঁচথুপি বাজার ইত্যাদি
লেবুতলা ইউনিয়ন
লেবুতলা ইউনিয়ন নামে বাংলাদেশে মোট ২টি ইউনিয়ন রয়েছে। যথা:
চৌকিবাড়ী ইউনিয়ন
জনপ্রতিনিধি
ইউনিয়নের বর্তমান চেয়ারম্যান হাসানুল করিম পুটু।
৬৬৮
৬৬৮ গ্রেগরীয় বর্ষপঞ্জীর একটি অধিবর্ষ।
কারজাকান
কারজাকান (كرزكان) বাহরাইনের একটি গ্রাম। এটি বাহরাইন দ্বীপের পশ্চিম উপকূলে অবস্থিত। সপ্তদশ শতাব্দীর ধর্মতত্ত্ববিদ সালিহ আল-কারজাকানি এই গ্রামের বাসিন্দা ছিলেন।
২০০১ সালের আদমশুমারি অনুযায়ী, এখানে ১৩,৬৫৮ জন বাসিন্দা বাস করত।
মুসলিম কমিউনিটি রেডিও
মুসলিম কমিউনিটি রেডিও অথবা এমসিআর, হল ১৯৯৮ সালে প্রতিষ্ঠিত লন্ডন, যুক্তরাজ্যেভিত্তিক একটি এফএম রেডিও স্টেশন। স্টেশনটি ৮৭.৭ এফএম এর মাধ্যমে সম্প্রচারিত হয়ে থাকে (পূর্বে ১১৪৩এএম, ৮৭.৮ এফএম ও ১০১.৪), এবং শুধুমাত্র পবিত্র রমজান মাসের সময় বাৎসরিকভাবে সম্প্রচারিত হয়ে থাকে। রেডিও স্টেশন স্লোগান হল রমজান স্পেশাল।
বর্ণনা
স্টেশনটি লন্ডন মুসলিম সেন্টারে থেকে সম্প্রচারিত হয় যেটি টাওয়ার হ্যামলেটস হোয়াইচ্যাপেল রোডের ইস্ট লন্ডন মসজিদ পাশে অবস্থিত।
এটির অনুষ্ঠানমালাগুলি হল মূলত নারী ও শিশুদের নিয়ে। এছাড়াও কুইজ শো, ফিকস সেশন, তারাবীহ প্রার্থনা এবং দৈনিক হালাকা, কুরআনিক ক্লাস, ইজি টক, ড্রাইখ টাই, এন্ড আদার, ইংরেজি এবং বাংলায় সম্প্রচারিত হয়ে থাকে।
অুনষ্ঠানমালাসমূহ
২০১৩ সাল পর্যন্ত
রেসলম্যানিয়া ১৭
রেসলম্যানিয়া ১৭ হলো রেসলম্যানিয়ার সতেরতম বার্ষিক আয়োজন এবং পেশাদারি কুস্তির একটি পে-পার-ভিউ ইভেন্ট। যেটি ওয়ার্ল্ড রেসলিং ফেডারেশন (ডাব্লিউডাব্লিউএফ) কর্তৃক আয়োজিত হয়েছিলো। এটি এপ্রিল ১, ২০০১ সালে হোস্টন, টেক্সাসে অনু্ষ্ঠিত হয়েছিলো। এটি রেসলম্যানিয়ার প্রথম ইভেন্ট যেটি টেক্সাস রাজ্যে অনু্ষ্ঠিত হয়।
ইভেন্টে ১২ টি ম্যাচ অনু্ষ্ঠিত হয় যার ১ টি সানডে নাইট হিট এর মধ্যে। মেইন ইভেন্টে একটি নো ডিসকোয়ালিফিকেশন ম্যাচে ডাব্লিউডাব্লিউএফ চ্যাম্পিয়নশীপ এর জন্য স্টোন কোল্ড স্টিভ অস্টিন এবং দ্য রক মুখোমুখি হয়। আন্ডারকার্ডে ট্রিপল এইচ এবং দ্য আন্ডারটেকার, দ্বিতীয় টেবিল, ল্যাডার এবং চেয়ার ম্যাচ ডাব্লিউডাব্লিউএফ ট্যাগ টিম চ্যাম্পিয়নশীপ এর জন্য এবং একটি স্ট্রিট ফাইটে ভিন্স ম্যাকম্যান এবং শেন ম্যাকম্যান (সাথে মিক ফোলি বিশেষ অতিথি রেফারি) এর মধ্যে অনুষ্ঠিত হয়।
হিট শো
ইভেন্টটি সরাসরি সম্প্রচারিত হওয়ার পূর্বে একটি সানডে নাইট হিট এর ম্যাচ প্রচারিত হয়। ম্যাচে মুখোমুখি হয় স্টিভ ব্ল্যাকম্যান ও গ্র্যান্ড মাস্টার সাক্সেই এবং "এক্স ফ্যাক্টর" এর সদস্য এক্স পাক ও জাস্টিন ক্রেডিবেল। শেষ দিকে এক্স ফ্যাক্টর এর সদস্য অ্যালবার্ট ম্যাচে বিভ্রান্ত করলে এক্স পাক ও ক্রেডিবেল "X Marks The Spot" (ডাবল সুপারকিক) ফিনিশার দিয়ে ম্যাচ জিতে।
মূল ইভেন্ট
ইভেন্টের প্রথম ম্যাচ অনু্ষ্ঠিত হয় ডাব্লিউডাব্লিউএফ ইন্টারকন্টিনেন্টাল চ্যাম্পিয়ন ক্রিস জেরিকো এবং ডাব্লিউডাব্লিউএফ কমিশনার উইলিয়াম রিগ্যাল এর মধ্যে। শেষ দিকে "Lionsault" এর মাধ্যমে ম্যাচ জিতে টাইটেল রিটেইন করে জেরিকো।
এরপর তাজ আর দ্য এপিএ মুখোমুখি হয় রাইট টু সেন্সর (দ্য গডফাদার, ভেল ভেনিস, বুল ভুচানান) এর। স্বল্প সময়ের ম্যাচটিতে ব্রাডশো দ্য গডফাদার কে "Clothsline From Hell" এর মাধ্যমে পিন করে ম্যাচ জিতে।
ইভেন্টের তৃতীয় ম্যাচ হয় ট্রিপল থ্রেট হার্ডকোর ম্যাচ কেইন, বিগ শো এবং রাভেন এর মধ্যে হার্ডকোর চ্যাম্পিয়নশীপ এর জন্য। শেষ দিকে কেইন স্টেজে বিগ শো'র উপর "Diving Leg Drop" দিয়ে ম্যাচ জিতে নতুন হার্ডকোর চ্যাম্পিয়ন হয়।
চতুর্থ ম্যাচ হয় ইউরোপিয়ান চ্যাম্পিয়নশীপ টাইটেলের জন্য টেস্ট এবং এডি গুয়েররোর মধ্যে। এক পর্যায়ে ডিন মালেনকো এবং সাটোর্ন রেফারিকে বিভ্রান্ত করলে টেস্ট গুয়েররোকে চ্যাম্পিয়নশীপ বেল্ট দিয়ে আঘাত করে। এবং তাকে পিন করে নতুন চ্যাম্পিয়ন হয়।
এরপরের ম্যাচে মুখোমুখি হয় কার্ট অ্যাঙ্গেল এবং ক্রিস বেনোয়িট। শেষ দিকে বেনোয়িট "Diving HeadButt" দিলে অ্যাঙ্গেল দুই কাউন্টে কিকআউট করে এবং রিং রোপ এর সাহায্যে বেনোয়িট কে "Roll Up" এর মাধ্যমে ম্যাচ জিতে।
এরপরের ম্যাচ হয় ডাব্লিউডাব্লিউএফ নারী চ্যাম্পিয়নশীপ এর জন্য চায়না এবং আইভরির মধ্যে। শেষ দিকে অাইভরিকে "Gorilla Press Drop" এবং "Nonchalantly"র মাধ্যমে ম্যাচ জিতে নতুন নারী চ্যাম্পিয়ন হয়।
সপ্তম ম্যাচ হয় একটি স্ট্রিট ফাইট শেন ম্যাকম্যান এবং মি. ম্যাকম্যান এর মধ্যে, যেখানে বিশেষ অতিথি রেফারি হিসেবে মিক ফোলি উপস্থিত থাকে। শেষ দিকে মিক ফোলি ম্যাকম্যান কে আক্রমণ করে। এরপর শেন তাকে টার্নবাকলের কোণায় নিয়ে গিয়ে তার মুখের সামনে একটি গার্বেজ ক্যান রেখে "Coast-To-Coast" (Corner to corner missile dropkick) হিট করে ম্যাচ জিতে।
এরপরের ম্যাচ (যেটি "TLC II" নামেও পরিচিত) হয় ডাব্লিউডাব্লিউএফ ট্যাগ টিম চ্যাম্পিয়নশীপ এর জন্য একটি টেবিল, ল্যাডার এবং চেয়ার ম্যাচ দ্য হার্ডি বয়েজ, দ্য ডাডলি বয়্স ও এজ এবং ক্রিশ্চিয়ান এর মধ্যে। ম্যাচে ডাডলি বয়্সদের হয়ে স্পাইক ডাডলি, এজ এবং ক্রিশ্চিয়ানের হয়ে রাইনো ও দ্য হার্ডি বয়েজের হয়ে লিটা হস্তক্ষেপ করে। একপর্যায়ে জেফ রিংয়ের বাইরে ১৬ ফুট উঁচু সিঁড়ি থেকে স্পাইক ডাডলি এবং রাইনোকে টেবিলের উপর "Swanton Bomb" হিট করে। জেফ বেল্ট খুলে নেয়ার চেষ্টা করলে বুব্বা রে ডাডলি তার নিচ থেকে সিঁড়ি সরিয়ে নেয় ফলে জেফ বেল্টটি ধরে ঝুলে থাকে। তখন এজ অন্য একটি সিঁড়ি থেকে তার উপর "Spear" দেয়। শেষ দিকে ক্রিশ্চিয়ান রাইনোর কাঁধে চরে বেল্টটি খুলে নতুন ট্যাগ টিম চ্যাম্পিয়ন হয়।
নবম ম্যাচ হয় একটি গিমিক ব্যাটেল রয়্যাল। সর্বশেষ হিলিবিলি জিম কে এলিমিনেট করে ম্যাচ জিতে দ্য আয়রন শেখ। এলিমিনেশন হয়ে যাওয়ায় এসজিটি স্লোটার আবার রিংয়ে আসে এবং শেখ এর উপর "Cobra Clutch" প্রয়োগ করে।
এরপরের ম্যাচ হয় দ্য আন্ডারটেকার এবং ট্রিপল এইচ এর মধ্যে। শেষ দিকে ট্রিপল এইজ টেকারকে টার্নবাকলে মারতে থাকলে টেকার সেটিকে কাউন্টার করে "Last Ride" হিট করে ম্যাচ জিতে। এবং তার স্ট্রিক ৯-০ করে।
তাঙ্গানিকা
তাঙ্গানিকা পূর্ব আফ্রিকার একটি ঔপনিবেশিক অঞ্চল ছিল যা ১৯১৬ থেকে ১৯৬১ সাল পর্যন্ত বিভিন্ন নামে যুক্তরাজ্য দ্বারা পরিচালিত হয়েছিল। এটি প্রাথমিকভাবে একটি সামরিক দখলদার শাসনের অধীনে পরিচালিত হয়েছিল। ১৯২২ সালের ২০ জুলাই থেকে এটি ব্রিটিশ শাসনের অধীনে লীগ অফ নেশনস ম্যান্ডেটে আনুষ্ঠানিকভাবে পরিণত হয়েছিল। ১৯৪৬ সাল থেকে, এটি জাতিসংঘের ট্রাস্ট অঞ্চল হিসাবে যুক্তরাজ্য দ্বারা পরিচালিত হয়েছিল।
প্রথম বিশ্বযুদ্ধের আগে, তাঙ্গানিকা জার্মান পূর্ব আফ্রিকার জার্মান উপনিবেশের অংশ ছিল। পূর্ব আফ্রিকা অভিযানের সময় এটি ধীরে ধীরে ব্রিটিশ সাম্রাজ্য এবং বেলজিয়ান কঙ্গোর বাহিনী দ্বারা দখল করা হয়েছিল, যদিও জার্মান প্রতিরোধ ১৯১৮ সাল পর্যন্ত অব্যাহত ছিল। এর পরে, লীগ অফ নেশনস এই অঞ্চলটির উপর যুক্তরাজ্যের নিয়ন্ত্রণকে আনুষ্ঠানিকভাবে ঘোষণা করে, যারা এটির নামকরণ করে "তাঙ্গানিকা"। যুক্তরাজ্য দ্বিতীয় বিশ্বযুদ্ধের শেষ পর্যন্ত তাঙ্গানিকাকে লীগ অফ নেশনস ম্যান্ডেট হিসাবে ধরে রেখেছিল, যার পরে এটি জাতিসংঘের ট্রাস্ট অঞ্চল হিসাবে অনুষ্ঠিত হয়েছিল। ১৯৬১ সালে, তাঙ্গানিকা যুক্তরাজ্য থেকে তাঙ্গানিকা হিসাবে স্বাধীনতা অর্জন করে। এক বছর পর এটি প্রজাতন্ত্রে পরিণত হয়। তাঙ্গানিকা এখন আধুনিক সার্বভৌম তানজানিয়া রাষ্ট্রের অংশ।
শ্রেষ্ঠ উপযোগকৃত চিত্রনাট্য বিভাগে বাফটা পুরস্কার
শ্রেষ্ঠ উপযোগকৃত চিত্রনাট্য বিভাগে বাফটা পুরস্কার হল ব্রিটিশ একাডেমি অব ফিল্ম অ্যান্ড টেলিভিশন আর্টস (বাফটা) কর্তৃক প্রদত্ত বাৎসরিক পুরস্কার, যা ব্রিটিশ একাডেমি চলচ্চিত্র পুরস্কারের অংশ হিসেবে অনন্য উপযোগকৃত চিত্রনাট্যের জন্য প্রদান করা হয়। ১৯৮৪ সালে এই পুরস্কারের ৩৭তম আয়োজন থেকে অন্য কোন উৎস (যেমন - বই, উপন্যাস, নাটক) থেকে চলচ্চিত্রে উপযোগকৃত চিত্রনাট্যের জন্য এই পুরস্কার দেওয়া হচ্ছে।
প্রথমবার এই বিভাগে পুরস্কার লাভ করেন হিট অ্যান্ড ডাস্ট চলচ্চিত্রের জন্য রুথ প্রয়ার জাবভালা।
জাতীয় বিজ্ঞান ও প্রযুক্তি জাদুঘর (বাংলাদেশ)
জাতীয় বিজ্ঞান ও প্রযুক্তি জাদুঘর ১৯৬৫ সালের ২৬ এপ্রিল তৎকালীন পাকিস্তান সরকার কর্তৃক ঢাকায় প্রতিষ্ঠিত হয়। বাংলাদেশের স্বাধীনতা যুদ্ধের পর এটি বিজ্ঞান ও প্রযুক্তি মন্ত্রণালয়ের আওতায় আসে। এই জাদুঘরটি বাংলাদেশের একমাত্র বিজ্ঞান যাদুঘর এবং জাতীয় পর্যায়ে বিজ্ঞান শিক্ষা কার্যক্রম পরিচালনা করে।
ইতিহাস
২৬ এপ্রিল, ১৯৬৫ সালে পাকিস্তান সরকারের এক নির্বাহী আদেশের মাধ্যমে জাতীয় বিজ্ঞান ও প্রযুক্তি জাদুঘর আত্মপ্রকাশ করে। প্রতিষ্ঠার বছরের সেপ্টেম্বর থেকে এটি ঢাকা গণগ্রন্থাগার ভবনে কাজ শুরু করে। ১৯৭০ সালের এপ্রিল মাসে এটিকে ঢাকার চামেলীবাগে স্থানান্তর করা হয় ও পরের বছরের মে মাসে এটিকে ধানমন্ডির ১নং সড়কে স্থানান্তর করা হয়। ১৯৭২ সালে এটিকে জাতীয় জাদুঘরের মর্যাদা প্রদান করা হয় এবং বিজ্ঞান ও প্রযুক্তি মন্ত্রণালয়ের অধীনে এটি একটি স্বায়ত্তশাসিত প্রতিষ্ঠান হিসেবে কার্যক্রম শুরু করে। ১৯৭৯ সালে এ জাদুঘরকে ধানমন্ডির ৬নং সড়কে নেয়া হয় ও পরের বছর পুনরায় কাকরাইল মসজিদের সামনের একটি স্থানে স্থানান্তর করা হয়। জাদুঘরের একটি নিজস্ব ভবন নির্মাণের জন্য বাংলাদেশ সরকার ঢাকার আগারগাঁও, শেরেবাংলা নগরে ৫ একরের এক খণ্ড জমি বরাদ্দ করে এবং সেখানে ১৯৮৭ সালে এর নিজস্ব ভবনে কার্যক্রম শুরু হয়।
ভবন প্রাঙ্গণ
জাদুঘর প্রাঙ্গণ ৪ তলা বিশিষ্ট একটি ভবন রয়েছে। ভবনের ১ম ও ২য় তলায় প্রদর্শশালা, ৩য় তলায় অফিস এবং ৪র্থ তলায় বাংলাদেশ বিজ্ঞান একাডেমি অবস্থিত। প্রদর্শশালা ছাড়া এখানে একটি গ্রন্থাগার, কর্মশালা ও মিলনায়তন রয়েছে। ভবন প্রাঙ্গণে একটি ডাইনোসরের মূর্তি এবং একটি ছোট যুদ্ধ বিমান রয়েছে।
প্রদর্শশালা (গ্যালারি)
জাতীয় বিজ্ঞান ও প্রযুক্তি জাদুঘরে ৮টি গ্যালারি রয়েছে। এগুলি হলো:
প্রদর্শশালা পরিদর্শন
শনিবার থেকে বুধবার, সকাল ৯টা থেকে বিকাল ৫টা প্রদর্শশালা পরিদর্শন করা যায়। বিজ্ঞান জাদুঘর প্রতি সপ্তাহের বৃহস্পতিবার বন্ধ থাকে।
পাঠাগার
সর্বশেষ আনুষ্ঠানিক তথ্য মতে, জাদুঘরের প্রশাসনিক ভবনের উত্তর-পূর্ব কোণে স্থাপিত পাঠাগারটিতে ৬ হাজার বই, সাময়িকী ও অন্যান্য প্রকাশনা রয়েছে। রোববার থেকে বৃহস্পতিবার, সকাল ৯টা থেকে ৫টা পর্যন্ত পাঠাগারটি সবার জন্য উন্মুক্ত রাখা হয়।
শিক্ষা কার্যক্রম
নিয়মিতভাবে বিজ্ঞান ও প্রযুক্তির উপর বিভিন্ন সময়ে বক্তৃতার আয়োজন করা হয়। এছাড়া ভ্রাম্যমাণ বিজ্ঞান শিক্ষার প্রসারের জন্য মিউজ়ু বাস, চতুর্মাত্রিক মুভি বাস ও অবজ়ারভেটরি ভ্যান (মানমন্দির ভ্যান) যুক্ত করা হচ্ছে জাদুঘরের নিয়মিত কার্যক্রমে।
প্রতিষ্ঠানের লক্ষ্য ও উদ্দেশ্য
সমন্বয় সাধনের মাধ্যমে বিজ্ঞান আন্দোলনকে জোরদার করা;
জাতীয় বিজ্ঞান ও প্রযুক্তি সপ্তাহ
১৯৭৮ সাল থেকে জাতীয় বিজ্ঞান ও প্রযুক্তি সপ্তাহ উদযাপিত হয়ে আসছে। জাতীয় বিজ্ঞান ও প্রযুক্তি সপ্তাহে প্রতিযোগিতা ও বিজ্ঞান মেলা আঞ্চলিক পর্যায় ও কেন্দ্রীয় পর্যায়ে অনুষ্ঠিত হয়।
৬৭০
৬৭০ গ্রেগরীয় বর্ষপঞ্জির একটি সাধারণ বছর।
কলকাতা
কলকাতা বা কোলকাতা, পূর্বনাম কলিকাতা, হল পশ্চিমবঙ্গের রাজধানী ও বৃহত্তম শহর এবং ভারতের সাংস্কৃতিক রাজধানী। কলকাতা শহরটি হুগলি নদীর পূর্ব পাড়ে অবস্থিত। এই শহর পূর্ব ভারতের শিক্ষা, অর্থনীতি ও সংস্কৃতির প্রধান কেন্দ্র। দক্ষিণ এশিয়ায় কলকাতা তৃতীয় বৃহৎ অর্থনীতির শহর। কলকাতা বন্দর ভারতের প্রাচীনতম সচল বন্দর তথা দেশের প্রধান নদী বন্দর। ২০১১ সালের জনগণনা অনুসারে, কলকাতার জনসংখ্যা ৪,৪৯৬,৬৯৪। জনসংখ্যার হিসেবে এটি ভারতের ৭ম সর্বাধিক জনবহুল পৌর-এলাকা। অন্যদিকে বৃহত্তর কলকাতার জনসংখ্যা ১৪,১১২,৫৩৬। জনসংখ্যার হিসেবে বৃহত্তর কলকাতা ভারতের ৩য় সর্বাধিক জনবহুল মহানগরীয় অঞ্চল। বৃহত্তর কলকাতার সাম্প্রতিক অর্থনৈতিক সূচক (আনুমানিক)$২৬৪ বিলিয়ন মার্কিন ডলারের মধ্যবর্তী (ক্রয়ক্ষমতা সমতার সঙ্গে সামঞ্জস্যপূর্ণ জিডিপি অনুযায়ী)। এই সূচক অনুযায়ী ভারতে কলকাতার স্থান মুম্বই ও নতুন দিল্লির ঠিক পর ৩য় বৃহৎ অর্থনীতির শহর।|
সুতানুটি, ডিহি কলকাতা ও গোবিন্দপুর নামে তিনটি গ্রাম নিয়ে মূল কলকাতা শহরটি গড়ে ওঠে। ১৭শ শতাব্দীর শেষভাগ পর্যন্ত এই গ্রামগুলির শাসনকর্তা ছিলেন মুঘল সম্রাটের অধীনস্থ বাংলার নবাবেরা। ১৬৯০ সালে ব্রিটিশ ইস্ট ইন্ডিয়া কোম্পানি নবাবের কাছ থেকে বাংলায় বাণিজ্য সনদ লাভ করে। এরপর কোম্পানি কলকাতায় একটি দুর্গবেষ্টিত বাণিজ্যকুঠি গড়ে তোলে। ১৭৫৬ সালে নবাব সিরাজদ্দৌলা কলকাতা জয় করেছিলেন। কিন্তু পরের বছরই কোম্পানি আবার শহরটি দখল করে নেয়। এর কয়েক দশকের মধ্যেই কোম্পানি বাংলায় যথেষ্ট প্রতিপত্তি অর্জন করে এবং ১৭৯৩ সালে ‘নিজামৎ’ বা স্থানীয় শাসনের অবলুপ্তি ঘটিয়ে এই অঞ্চলে পূর্ণ সার্বভৌমত্ব কায়েম করে। কোম্পানির শাসনকালে এবং ব্রিটিশ রাজশক্তির প্রত্যক্ষ শাসনকালের প্রথমার্ধ্বে কলকাতা ছিল ভারতের ব্রিটিশ-অধিকৃত অঞ্চলগুলির রাজধানী। ১৯শ শতাব্দীর শেষ ভাগ থেকেই কলকাতা ছিল স্বাধীনতা আন্দোলনের অন্যতম কেন্দ্র। ১৯১১ সালে ভারতের মতো একটি বৃহৎ রাষ্ট্র শাসনে ভৌগোলিক অসুবিধার কথা চিন্তা করে এবং বেঙ্গল প্রেসিডেন্সি]তে ক্রমবর্ধমান জাতীয়তাবাদী কার্যকলাপের পরিপ্রেক্ষিতে ভারতের রাজধানী স্থানান্তরিত হয় [[নতুন দিল্লিতে। স্বাধীনতার পর কলকাতা পশ্চিমবঙ্গের রাজ্য রাজনীতির প্রাণকেন্দ্র হয়ে দাঁড়ায়। ব্রিটিশ আমলে কলকাতা ছিল আধুনিক ভারতীয় শিক্ষাব্যবস্থা, বিজ্ঞানচর্চা এবং সাংস্কৃতিক ও রাজনৈতিক আন্দোলনের প্রধান কেন্দ্র। কিন্তু স্বাধীনতার পরবর্তী দশকগুলিতে কলকাতা এক অর্থনৈতিক স্থবিরতার সম্মুখীন হয়।
১৯শ শতাব্দী ও ২০শ শতাব্দীর প্রথম ভাগে বাংলার নবজাগরণের কেন্দ্রস্থল ছিল কলকাতা। এই শহর বাংলা তথা ভারতের ধর্মীয় ও জাতিগত বৈচিত্র্যপূর্ণ এক সাংস্কৃতিক কেন্দ্রও বটে। সাহিত্য, থিয়েটার, শিল্পকলা ও চলচ্চিত্রের ক্ষেত্রে এই শহর এক স্বতন্ত্র ঐতিহ্য বহন করে আসছে। কলকাতার অনেক বিশিষ্ট ব্যক্তি সাহিত্য, সঙ্গীত, নাটক, চলচ্চিত্র, শিল্পকলা, বিজ্ঞান ও অন্যান্য ক্ষেত্রে বিশেষ কৃতিত্বের অধিকারী হয়েছেন। এঁদের মধ্যে কয়েকজন নোবেল পুরস্কার ও অন্যান্য আন্তর্জাতিক পুরস্কারে সম্মানিতও হয়েছেন। পশ্চিমবঙ্গের বাংলা চলচ্চিত্র শিল্পের কেন্দ্রও কলকাতা শহর। এখানে জাতীয় গুরুত্বসম্পন্ন বেশ কয়েকটি খ্যাতনামা সাংস্কৃতিক প্রতিষ্ঠান রয়েছে। এগুলির মধ্যে অ্যাকাডেমি অফ ফাইন আর্টস, ভিক্টোরিয়া মেমোরিয়াল হল, এশিয়াটিক সোসাইটি, ভারতীয় সংগ্রহালয় ও জাতীয় গ্রন্থাগারের নাম বিশেষভাবে উল্লেখযোগ্য। এগ্রি-হর্টিকালচারাল সোসাইটি অফ ইন্ডিয়া, জিওলজিক্যাল সার্ভে অফ ইন্ডিয়া, ভারতীয় উদ্ভিদ সর্বেক্ষণ, কলকাতা গাণিতিক সমিতি, ভারতীয় বিজ্ঞান কংগ্রেস সংস্থা, জুওলজিক্যাল সার্ভে অফ ইন্ডিয়া, ইনস্টিটিউশন অফ ইঞ্জিনিয়ার্স, অ্যানথ্রোপোলজিক্যাল সার্ভে অফ ইন্ডিয়া ও ইন্ডিয়ান পাবলিক হেলথ অ্যাসোসিয়েশনের মতো কয়েকটি পেশাদার বিজ্ঞান গবেষণা প্রতিষ্ঠান কলকাতাতেই অবস্থিত। এই শহরে একাধিক ক্রিকেট মাঠ ও ফ্র্যাঞ্জাইজি আছে। কিন্তু ভারতের অন্যান্য শহরে ক্রিকেট বেশি গুরুত্ব পেলেও, কলকাতার অধিবাসীরা ফুটবল ও অন্যান্য খেলার প্রতি বিশেষ গুরুত্ব দিয়ে থাকেন।বলা হয়ে থাকে, ভারতবর্ষের ফুটবলের শহর ও কলকাতা।
ভূগোল
thumb|[[সেন্টিনেল-২ কৃত্রিম উপগ্রহ থেকে কলকাতার দৃশ্য, ২০২৩]]
কলকাতা শহর ভারতীয় প্রজাতন্ত্রের পূর্বদিকে ২২°৩৪′ উত্তর অক্ষাংশ ও ৮৮°২১′ পূর্ব দ্রাঘিমাংশে গাঙ্গেয় ব-দ্বীপ অঞ্চলে অবস্থিত। সমুদ্রপৃষ্ঠ থেকে শহরের গড় উচ্চতা 1.5 m থেকে 9 m মধ্যে। উত্তর-দক্ষিণে শহরের বিস্তার হুগলি নদীর পাড় বরাবর। শহরের বেশিরভাগ এলাকাই আদতে ছিল জলাজমি। শহরের জনসংখ্যা বৃদ্ধির সঙ্গে সঙ্গে এই সব জলাজমি ভরাট করে বসতযোগ্য করে তোলা হয়। অবশিষ্ট জলাভূমি এখন "পূর্ব কলকাতা জলাভূমি" নামে পরিচিত। এই জলাভূমিটি রামসার কনভেনশন অনুযায়ী একটি "আন্তর্জাতিক গুরুত্বসম্পন্ন জলাভূমি"।
সিন্ধু-গাঙ্গেয় সমভূমির বেশিরভাগ এলাকার মতো, কলকাতার মাটি ও জল মূলত পলিজ (alluvial) প্রকৃতির। শহরের মাটির তলায় কাদা, পলি, বিভিন্ন ক্রমের বালি ও নুড়ি নিয়ে গঠিত কোয়্যাটারনারি যুগের পললস্তর দেখা যায়। পললস্তরগুলি দুটির কাদার স্তরের মধ্যে বদ্ধ রয়েছে। নিচের কাদার স্তরটির গভীরতা ২৫০ মিটার (৮২০ ফুট) থেকে ৬৫০ মিটার (২,১৩৩ ফুট) এবং উপরের কাদার স্তরটির গভীরতা ১০ মিটার (৩৩ ফুট) থেকে ৪০ মিটার (১৩১ ফুট)। ব্যুরো অফ ইন্ডিয়ান স্ট্যান্ডার্ডসের হিসেব অনুযায়ী, কলকাতা শহর তৃতীয় ভূ-কম্পী ক্ষেত্রের অন্তর্গত, যার মাত্রা ১ (I) থেকে ৫ (V) (ভূমিকম্পের বৃদ্ধিপ্রবণতা অনুসারে)। আবার রাষ্ট্রসংঘ উন্নয়ন কর্মসূচির রিপোর্ট অনুযায়ী বায়ুপ্রবাহ ও ঘূর্ণিঝড় ক্ষেত্র হিসেবে কলকাতা “অতি উচ্চ ক্ষয়ক্ষতি-প্রবণ” এলাকা।
নগরাঞ্চলের গঠন
thumb|[[হুগলি নদীর পশ্চিমকূল থেকে দৃশ্যমান হাওড়া সেতু]] thumb|[[চৌরঙ্গী থেকে দৃশ্যমান কলকাতার দিগন্তরেখা]] thumb|রাতে আলোকোজ্জ্বল কলকাতার নদীতীর thumb|সন্ধ্যার প্রাক্কালে [[হুগলি নদীর উপর বিদ্যাসাগর সেতু]] বৃহত্তর কলকাতার আয়তন । ২০০৬ সালের হিসেব অনুযায়ী, মোট ৭২টি বড়ো শহর এবং ৫২৭টি ছোটো শহর ও গ্রাম এই এলাকার অন্তর্ভুক্ত ছিল। ২০১১ সালের হিসেব অনুযায়ী, কলকাতা পৌরসংস্থা সহ চারটি পৌরসংস্থা, ৩৯টি পৌরসভা ও ২৪টি গ্রাম পঞ্চায়েত বৃহত্তর কলকাতার অন্তর্ভুক্ত।  বৃহত্তর কলকাতার শহরতলি এলাকাগুলি উত্তর চব্বিশ পরগনা, দক্ষিণ চব্বিশ পরগনা, হাওড়া, হুগলি ও নদিয়া জেলার অন্তর্গত।  কলকাতা পৌরসংস্থার এক্তিয়ারভুক্ত এলাকার আয়তন । পৌর এলাকার প্রস্থ পূর্ব-পশ্চিমে তুলনামূলকভাবে সংকীর্ণ। পশ্চিম সীমায় হুগলি নদী থেকে পূর্ব সীমায় ইস্টার্ন মেট্রোপলিটান বাইপাস পর্যন্ত শহরের প্রস্থ মোটামুটি । অন্যদিকে শহরের উত্তর ও দক্ষিণ প্রান্তের মধ্যবর্তী দূরত্বটি অনেকটাই বেশি। এই দূরত্বের নিরিখেই মূলত সমগ্র শহরটিকে উত্তর, মধ্য ও দক্ষিণ কলকাতা নামে তিনটি অংশে ভাগ করা হয়ে থাকে। এছাড়া পরবর্তীকালে শহরে গড়ে ওঠা পূর্ব দিকের অংশটিকে পূর্ব কলকাতা নামে চিহ্নিত করা হয়।
উত্তর কলকাতা
উত্তর কলকাতা হল শহরের প্রাচীনতম অংশ। ১৯শ শতাব্দীর স্থাপত্যশৈলী, জীর্ণ প্রাসাদোপম বাড়িঘর, ঘিঞ্জি বস্তি, জনাকীর্ণ বাজার ও অজস্র সরু সরু গলিপথ শহরের এই অংশের বৈশিষ্ট্য। শ্যামবাজার, হাতিবাগান, মানিকতলা, কাঁকুড়গাছি, রাজাবাজার, শোভাবাজার, শ্যামপুকুর, সোনাগাছি, কুমারটুলি, বাগবাজার, জোড়াসাঁকো, চিৎপুর, পাথুরিয়াঘাটা, কাশীপুর, কেষ্টপুর, সিঁথি, বেলগাছিয়া, জোড়াবাগান ও দমদম এলাকাগুলি উত্তর কলকাতার অন্তর্ভুক্ত। অন্যদিকে বেলঘরিয়া, সোদপুর, ব্যারাকপুর, মধ্যমগ্রাম, বারানগর , বারাসত এগুলি কলকাতা উত্তর শহরতলির অংশ হিসাবে কলকাতার উত্তরের সীমান্তবর্তী এলাকা।
মধ্য কলকাতা
মধ্য কলকাতা হল শহরের প্রধান বাণিজ্য কেন্দ্র। বিনয়-বাদল-দীনেশ বাগ (বিবাদীবাগ; পূর্বতন নাম ডালহৌসি স্কোয়ার), এসপ্ল্যানেড, স্ট্র্যান্ড রোড, চৌরঙ্গী, বড়বাজার, কলেজ স্ট্রিট (বইয়ের বাজারের জন্য ‘বইপাড়া’ নামেও পরিচিত), শিয়ালদহ, তালতলা, জানবাজার, বউবাজার, এন্টালি, চাঁদনি চক, ধর্মতলা, টেরিটি বাজার, বো ব্যারাকস, মল্লিকবাজার, পার্ক সার্কাস, বাবুঘাট প্রভৃতি এলাকা মধ্য কলকাতার অন্তর্ভুক্ত। জেনারেল পোস্ট অফিস, ভারতীয় রিজার্ভ ব্যাংক, উচ্চ আদালত, লালবাজার পুলিশ সদর দফতর সহ একাধিক সরকারি ও বেসরকারি কার্যালয় এখানেই অবস্থিত। এই এলাকার কিছুদূরে মাদার টেরিজা সরণির (পূর্বতন নাম পার্ক স্ট্রিট) দক্ষিণে আরেকটি বাণিজ্য কেন্দ্র রয়েছে। অবনীন্দ্রনাথ ঠাকুর সরণি (পূর্বতন নাম ক্যামাক স্ট্রিট ), ড. মার্টিন লুথার কিং সরণি (পূর্বতন নাম উড স্ট্রিট ), ড. উপেন্দ্রনাথ ব্রহ্মচারী সরণি (পূর্বতন নাম লাউডন স্ট্রিট ), শেকসপিয়র সরণি (পূর্বতন নাম থিয়েটার রোড), আচার্য জগদীশচন্দ্র বসু রোড সন্নিহিত এলাকাগুলি এই বাণিজ্য কেন্দ্রের অন্তর্গত। মধ্য কলকাতায় শহরের ঠিক কেন্দ্রস্থলে অবস্থিত ময়দান, একটি বিশাল মাঠ। এই মাঠটি "কলকাতার ফুসফুস" নামে পরিচিত। এখানে বিভিন্ন ক্রীড়ানুষ্ঠান ও জনসভার আয়োজন করা হয়। ময়দানের দক্ষিণ প্রান্তে ভিক্টোরিয়া মেমোরিয়াল হল ও কলকাতা রেস কোর্স অবস্থিত। হুগলি নদীর তীরে স্ট্র্যান্ড রোডের ধারে অবস্থিত মিলেনিয়াম পার্ক কলকাতার একটি বিখ্যাত উদ্যান। ময়দানের পশ্চিম প্রান্তে অবস্থিত ফোর্ট উইলিয়াম ভারতীয় সেনাবাহিনীর পূর্ব সচীবের সদর দফতর। এই দুর্গটি এবং সন্নিহিত এলাকা সেনাবাহিনীর অধিকাররভুক্ত।
দক্ষিণ কলকাতা
১৯৪৭ সালে ভারত স্বাধীন হওয়ার পর দক্ষিণ কলকাতার বৃহত্তর অংশের বিস্তার ঘটে। বালিগঞ্জ, আলিপুর, নিউ আলিপুর, শরৎ বসু রোড, ভবানীপুর, কালীঘাট,বেহালা, ঢাকুরিয়া, গড়িয়াহাট, টালিগঞ্জ, নাকতলা, যোধপুর পার্ক, লেক গার্ডেনস, গল্ফ গ্রীন, যাদবপুর, গড়ফা, কালিকাপুর, হালতু, নন্দীবাগান, সন্তোষপুর, বাঘাযতীন, গাঙ্গুলিবাগান, গড়িয়া, কামালগাজী, রানিকুঠি, বিক্রমগড়, বিজয়গড়, বাঁশদ্রোণী ও কুঁদঘাট নিয়েই দক্ষিণ কলকাতা। অন্যদিকে মাঝেরহাট, বজবজ, , সরসুনা, বড়িশা, পর্ণশ্রী, ঠাকুরপুকুর, মহেশতলা ও জোকা দক্ষিণ কলকাতার শহরতলির সীমান্তবর্তী এলাকা।
পূর্ব কলকাতা
বিধাননগর, নিউ টাউন, ট্যাংরা, তোপসিয়া, কসবা, আনন্দপুর, মুকুন্দপুর, পিকনিক গার্ডেন, বেলেঘাটা, উল্টোডাঙ্গা, ফুলবাগান, কৈখালি, লেক টাউন প্রভৃতি এলাকা পূর্ব কলকাতার অন্তর্গত। এই এলাকাগুলির মধ্যে বেশ কয়েকটি এলাকা সাম্প্রতিক নগরায়নের উদাহরণ। বৃহত্তর কলকাতার একটি অন্যতম গুরুত্বপূর্ণ উদ্যান সেন্ট্রাল পার্ক ছাড়াও পূর্ব কলকাতা জলাভূমি, বিবেকানন্দ যুবভারতী ক্রীড়াঙ্গন (সল্ট লেক স্টেডিয়াম), নিকো পার্ক, সায়েন্স সিটি ইকো পার্ক (প্রকৃতি তীর্থ) ইত্যাদি পূর্ব কলকাতায় অবস্থিত।
বৃহত্তর কলকাতা অঞ্চলের দুটি পরিকল্পিত নগর হল শহরের উত্তর-পূর্বে অবস্থিত সল্টলেক (বিধাননগরের অংশ) এবং এর পূর্বে অবস্থিত নিউ টাউন। ২০০০-এর দশকে সল্টলেকের সেক্টর ৫ তথ্যপ্রযুক্তি ও টেলিযোগাযোগ কোম্পানিগুলির কেন্দ্র হিসেবে বিকাশ লাভ করে। সল্টলেক ও নিউ টাউন দুটি এলাকাই কলকাতা পৌরসংস্থার বাইরে নিজস্ব প্রশাসনের এখতিয়ারভুক্ত।
জলবায়ু
thumb|কলকাতার আকাশে শরতের মেঘ। কলকাতার জলবায়ু ক্রান্তীয় সাভানা জলবায়ু প্রকৃতির (কোপেন জলবায়ু শ্রেণিবিভাগ অনুসারে Aw)। বার্ষিক গড় তাপমাত্রা ২৬.৮° সেন্টিগ্রেড এবং মাসিক গড় তাপমাত্রা ১৯°-৩০° সেন্টিগ্রেডের মধ্যে থাকে। এখানে গ্রীষ্মকাল উষ্ণ ও আর্দ্র। এই সময় গড় তাপমাত্রা ৩১° সেন্টিগ্রেডের কাছাকাছি থাকলেও মে-জুন মাসে সর্বোচ্চ তাপমাত্রা কখনো কখনো ৪০° সেন্টিগ্রেড ছাড়িয়ে যায়। শীতকাল সাধারণত মাত্র আড়াই মাস স্থায়ী হয়। ডিসেম্বর-জানুয়ারি মাসে সর্বনিম্ন গড় তাপমাত্রা ১৪° সেন্টিগ্রেডের কাছাকাছি থাকে। শহরের সর্বোচ্চ ও সর্বনিম্ন তাপমাত্রার রেকর্ড যথাক্রমে ৪৩.৯° সেন্টিগ্রেড ও ৫.০° সেন্টিগ্রেড। সাধারণভাবে মে মাস কলকাতার উষ্ণতম মাস। এই সময় শহরের সর্বোচ্চ ও সর্বনিম্ন গড় তাপমাত্রা থাকে যথাক্রমে ৩৫.৪° সেন্টিগ্রেড ও ২৬° সেন্টিগ্রেড। অন্যদিকে জানুয়ারি শীতলতম মাস। জানুয়ারির সর্বোচ্চ ও সর্বনিম্ন গড় তাপমাত্রা যথাক্রমে ২৬.৪° সেন্টিগ্রেড ও ১৩.৮° সেন্টিগ্রেড। গ্রীষ্মের শুরুতে প্রায়শই শিলাবৃষ্টি, ঝড় ও বজ্রবিদ্যুৎ সহ বৃষ্টিপাত হয়ে থাকে। এই ধরনের ঝড়বৃষ্টি প্রকৃতিগতভাবে পরিচলন। এর স্থানীয় নাম কালবৈশাখী।
দক্ষিণ-পূর্ব মৌসুমি বায়ুর বঙ্গোপসাগরীয় শাখাটি শহরে বৃষ্টিপাত ঘটায়। বর্ষাকাল সাধারণত স্থায়ী হয় জুন থেকে সেপ্টেম্বর মাস পর্যন্ত। শহরের বার্ষিক ১৮০০ মিলিমিটার বৃষ্টিপাতের অধিকাংশই এই সময়ে ঘটে থাকে। জুলাই মাসে বৃষ্টিপাতের পরিমাণ সর্বোচ্চ থাকে। এই সময় গড়ে ৪১১ মিলিমিটার বৃষ্টিপাত হয়। কলকাতা বার্ষিক ২১০৮ ঘণ্টা সূর্যালোক পেয়ে থাকে। অধিকাংশ সূর্যালোক প্রাপ্তির সময় মার্চ মাস। দূষণ কলকাতার অন্যতম প্রধান সমস্যা। ভারতের অন্যান্য প্রধান শহরের তুলনায় কলকাতার সাসপেন্ডেড পার্টিকুলেট ম্যাটার বা এসপিএম-এর হার এতটাই বেশি যে প্রায়শই ধোঁয়াশা সৃষ্টি হয়। মারাত্মক বায়ুদূষণের ফলে শহরে ফুসফুসের ক্যান্সার সহ দূষণসৃষ্ট অসুখবিসুখ বৃদ্ধি পেয়েছে।
অর্থনীতি
thumb|[[কগনিজ্যান্ট টেক্‌নলজি সলিউশন্স ভবন, সেক্টর ৫ ইলেকট্রনিকস কমপ্লেক্স, বিধাননগর]] thumb|[[ডিএলএফ লিমিটেড|ডিএলএফ আইটি পার্ক, নিউ টাউন]] thumb|[[ধর্মতলা|চাঁদনি চকের হকার।]] কলকাতা পূর্ব ভারত ও উত্তর-পূর্বাঞ্চলের ব্যবসাবাণিজ্য ও অর্থনীতির প্রধান কেন্দ্র। কলকাতায় অবস্থিত কলকাতা শেয়ার বাজার ভারতের দ্বিতীয় বৃহত্তম শেয়ার বাজার। বর্তমানে ভারতের আঞ্চলিক শেয়ার বাজারগুলি বন্ধ করে দেওয়া হয় এটি তার মধ্যে একটি। কলকাতা একটি প্রধান বাণিজ্যিক ও সামরিক বন্দরও বটে। একদা ভারতের রাজধানী ও অগ্রণী শিল্পনগরী কলকাতা স্বাধীনোত্তর কালে অস্থির রাজনৈতিক পরিস্থিতি ও জঙ্গি ট্রেড-ইউনিয়ন আন্দোলনের শিকার হয়ে দ্রুত আর্থিক অবনতির পথে এগিয়ে যায়। ১৯৬০-এর দশক থেকে ১৯৯০-এর দশক পর্যন্ত একদিকে যেমন মূলধন বিনিয়োগ উল্লেখযোগ্য হারে কমে আসে, তেমনি অন্যদিকে বন্ধ হয়ে যেতে থাকে বৃহৎ কলকারখানাগুলি। অধিকাংশ কলকারখানাগুলির উৎপাদন কমে আসে। অনেকেই ব্যবসা অন্যত্র সরিয়ে নেন। মূলধন ও সম্পদের এই হ্রাসের সঙ্গে যুক্ত হয় বিশ্ববাজারে এই অঞ্চলে উৎপাদিত ঐতিহ্যবাহী দ্রব্যগুলির (যেমন পাট ইত্যাদি) চাহিদা হ্রাস। ফলে শহরের আর্থিক অবস্থায় গুরুতর সংকট দেখা দেয়। এটি তার মধ্যে একটি
১৯৯০-এর দশকে ভারতীয় অর্থনীতির উদারীকরণ কলকাতার ভাগ্যোন্নয়নে বিশেষ সহায়ক হয়। আজও নমনীয় উৎপাদন কলকাতার অর্থব্যবস্থার একটি বৈশিষ্ট্য। ঘরোয়া সেক্টরগুলি তাই এখানে মোট শ্রমশক্তির ৪০% অধিকার করে আছে। উদাহরণস্বরূপ, ২০০৫ সালের হিসাব অনুযায়ী ফুটপাথের হকারদের মোট বাণিজ্যের পরিমাণ ছিল ৮,৭৭২ কোটি ভারতীয় টাকা (প্রায় ২ বিলিয়ন মার্কিন ডলার)। শহরের অন্যতম বৃহৎ কর্মশক্তি হল রাজ্য ও কেন্দ্রীয় সরকারি কর্মচারীগণ। এছাড়াও বিভিন্ন কায়িক ও বৌদ্ধিক শ্রমিকসহ শহরে একটি বৃহৎ সংখ্যক অদক্ষ ও অর্ধদক্ষ শ্রমিক জনসংখ্যাও পরিলক্ষিত হয়। তথ্যপ্রযুক্তি শিল্প কলকাতার অর্থনৈতিক পুনরুজ্জীবনে একটি বিশিষ্ট ভূমিকা গ্রহণ করেছে। এই শহরে আইটি সেক্টরের বৃদ্ধির হার বছরে ৭০%, যা জাতীয় গড়ের দ্বিগুণ। বিগত কয়েক বছরে আবাসন পরিকাঠামো সেক্টরে উল্লেখযোগ্য হারে বিনিয়োগ হয়েছে। সঙ্গে সঙ্গে গৃহীত হয়েছে বেশ কয়েকটি নতুন প্রকল্পও।
বড় বড় ভারতীয় কর্পোরেশনগুলি দ্বারা পরিচালিত অনেকগুলি শিল্প ইউনিট কলকাতায় অবস্থিত। আইটিসি লিমিটেড, ভারত সরকার টাঁকশাল, এক্সাইড ইন্ডাস্ট্রিজ, হিন্দুস্তান মোটরস, ব্রিটানিয়া ইন্ডাস্ট্রিজ, বাটা ইন্ডিয়া, বিড়লা কর্পোরেশন, কোল ইন্ডিয়া লিমিটেড, দামোদর ভ্যালি কর্পোরেশন, ইউনাইটেড ব্যাংক অব ইণ্ডিয়া, ইউকো ব্যাংক ও এলাহাবাদ ব্যাংক ইত্যাদি বেশ কয়েকটি স্বনামধন্য সংস্থার প্রধান কার্যালয় কলকাতায় অবস্থিত। সাম্প্রতিককালে, কেন্দ্রীয় সরকারের "পুবে তাকাও" ("লুক ইস্ট") নীতির মতো বিভিন্ন কর্মসূচি সিক্কিমের নাথুলা গিরিপথ খুলে দেওয়ায় চীনের সঙ্গে সীমান্ত বাণিজ্যের নতুন সম্ভাবনার দিক খুলে দিয়েছে। তাছাড়া দক্ষিণ এশিয়ার অন্যান্য দেশগুলি ভারতীয় বাজারে প্রবেশে ইচ্ছুক হওয়ায় কলকাতার অর্থনৈতিক পরিস্থিতি এখন অনেকটাই সুবিধাজনক।
প্রশাসন
thumb|300px|কলকাতা পৌরসংস্থার বরো মানচিত্র কলকাতা পশ্চিমবঙ্গের রাজধানী। পশ্চিমবঙ্গ বিধানসভা, রাজ্য সচিবালয়, কলকাতা হাইকোর্ট সহ একাধিক রাজ্য ও কেন্দ্রীয় সরকারি সংস্থার প্রধান কার্যালয় বা আঞ্চলিক কার্যালয় কলকাতায় অবস্থিত।
কলকাতার নগর প্রশাসন, আইনশৃঙ্খলা ও নাগরিক পরিষেবাগুলির দায়িত্ব একাধিক সরকারি সংস্থার হাতে ন্যস্ত। এই সকল সংস্থার এক্তিয়ারভুক্ত এলাকা অনেক ক্ষেত্রেই পরস্পরের সঙ্গে প্রাবৃত। কলকাতা এই জাতীয় অন্তত চারটি এক্তিয়ার এলাকার অন্তর্গত। এগুলি হল:
জেলা প্রশাসন ও আইনশৃঙ্খলা
কলকাতা পৌরসংস্থা এলাকার অন্যান্য শাসনবিভাগীয় ও আরক্ষা-সংক্রান্ত কর্তৃপক্ষগুলি হল: কলকাতা জেলার সমাহর্তা (কালেকটর) ও কলকাতা পুলিশ। কলকাতায় শেরিফ নামে একটি নামসর্বস্ব সাম্মানিক পদও রয়েছে। বিভিন্ন ধরনের মামলা নিষ্পত্তির জন্য কলকাতায় একাধিক নিম্ন আদালত, দেওয়ানি মামলার জন্য ছোটো আদালত ও ফৌজদারি মামলার জন্য দায়রা আদালত অবস্থিত। নগরপালের (পুলিশ কমিশনার) নেতৃত্বাধীন কলকাতা পুলিশ সরাসরি পশ্চিমবঙ্গ সরকারের স্বরাষ্ট্র বিভাগের অন্তর্গত।
সংসদীয় ক্ষেত্র
থাম্ব|400px|কলকাতার বিধানসভা কেন্দ্র, লোকসভা কেন্দ্র অনুযায়ী বিন্যস্ত কলকাতা শহরের অধিকাংশ অঞ্চল ভারতীয় সংসদের কলকাতা উত্তর ও কলকাতা দক্ষিণ লোকসভা কেন্দ্রদুটির অন্তর্গত। দক্ষিণ-পূর্ব কলকাতার কয়েকটি অঞ্চল যাদবপুর লোকসভা কেন্দ্রের অন্তর্গত। কলকাতা উত্তর লোকসভা কেন্দ্রের বর্তমান সাংসদ সুদীপ বন্দ্যোপাধ্যায়, কলকাতা দক্ষিণ লোকসভা কেন্দ্রের সাংসদ মালা রায় এবং যাদবপুর লোকসভা কেন্দ্রের সাংসদ মিমি চক্রবর্তী সর্বভারতীয় তৃণমূল কংগ্রেসের দখলে রয়েছে। কলকাতা মোট ১৭টি বিধানসভা কেন্দ্রে বিভক্ত। এই বিধানসভা কেন্দ্রগুলি কলকাতা পৌর এলাকার ১ থেকে ১৪৪ টি ওয়ার্ডের সমন্বয়ে বিভক্ত। এগুলি হল:
জনপরিসংখ্যান
thumb|কলকাতার এক পুতুল বিক্রেতা।
২০১১ সালের হিসেব অনুযায়ী, কলকাতা পৌরসংস্থার জনসংখ্যা ৪্‌৮৬,৬৭৯ এবং কলকাতা মহানগর অঞ্চলের মোট জনসংখ্যা ১,৪১,১২,৫৩৬। লিঙ্গানুপাত প্রতি ১০০০ জন পুরুষে ৯১৯ জন নারী। এই হার জাতীয় লিঙ্গানুপাত হারের তুলনায় কম; তার কারণ, অনেক উপার্জনশীল পুরুষ তাদের পরিবারের মহিলা সদস্যদের গ্রামে রেখে শহরে কাজ করতে আসেন। কলকাতার সাক্ষরতার হার ৮৮.৩৩ শতাংশ ; যা জাতীয় সাক্ষরতার হার ৭৪.০৪ শতাংশের তুলনায় বেশি। নথিভুক্ত হিসেব অনুযায়ী কলকাতা পৌরসংস্থা অধিভুক্ত এলাকার বৃদ্ধির হার ৪.১ শতাংশ; যা ভারতের দশ লক্ষাধিক জনসংখ্যাবিশিষ্ট মহানগরগুলির মধ্যে সর্বনিম্ন।
ধর্ম
জনগণনা অনুসারে, কলকাতার জনসংখ্যার ৭৭.৬৮ শতাংশ হিন্দু, ২০.২৭ শতাংশ মুসলিম, ০.৮৮ শতাংশ খ্রিস্টান এবং ০.৪৬ শতাংশ জৈন; অবশিষ্ট শিখ, বৌদ্ধ, ইহুদি ও জরথুস্ট্রীয় সম্প্রদায়ের জনসংখ্যা অত্যন্ত অল্প। শহরের প্রায় দেড় লক্ষ মানুষ ২,০১১টি নথিভুক্ত এবং ৩,৫০০টি অনথিভুক্ত (মূলত দখলদার) বস্তিতে বাস করেন।
অপরাধ ও আইনশৃঙ্খলা
২০০৪ সালে দেশের ৩৫টি মহানগরের মধ্যে কলকাতায় সংঘটিত বিশেষ ও স্থানীয় আইনের আওতাভুক্ত অপরাধের হার ৬৭.৬ শতাংশ। ২০০৪ সালে কলকাতা পুলিশ ১০,৭৫৭টি ভারতীয় দণ্ডবিধির আওয়াভুক্ত মামলা নথিভুক্ত করে; যা সারা দেশে দশম স্থানের অধিকারী। ২০০৬ সালে জাতীয় স্তরে যখন অপরাধ হার ছিল প্রতি এক লক্ষে ১৬৭.৭, তখন কলকাতায় এই হার ছিল ৭১; যা ভারতীয় মহানগরগুলির মধ্যে ছিল সর্বনিম্ন হার। কলকাতার সোনাগাছি অঞ্চল এশিয়ার বৃহত্তম নিষিদ্ধ পল্লিগুলির অন্যতম; এখানে প্রায় ১০,০০০ যৌনকর্মী কাজ করেন।
সংস্কৃতি
thumb|[[কলকাতা বইমেলা]] কলকাতা মহানগরী তার সাহিত্যিক, শৈল্পিক ও বৈপ্লবিক ঐতিহ্যগুলির জন্য বিশ্ববিদিত। এই শহর কেবলমাত্র ভারতের পূর্বতন রাজধানীই ছিল না, বরং আধুনিক ভারতের শিল্প ও সাহিত্য চেতনার জন্মস্থানও ছিল। শিল্প ও সাহিত্যের প্রতি কলকাতাবাসীদের বিশেষ আগ্রহ পরিলক্ষিত হয়ে থাকে; নতুন প্রতিভাকে গ্রহণ করার ঐতিহ্য কলকাতাকে তাই পরিণত করেছে "প্রচণ্ড সৃজনীশক্তিধর এক শহরে"। এই সকল কারণে কলকাতাকে অনেক সময় "ভারতের সাংস্কৃতিক রাজধানী" বলে উল্লেখ করা হয়।
কলকাতার অন্যতম চারিত্রিক বৈশিষ্ট্য হল শহরের ছোটো ছোটো অঞ্চলকে কেন্দ্র করে গড়ে ওঠা পাড়া সংস্কৃতি। সাধারণত প্রত্যেক পাড়ায় একটি করে ক্লাবঘর সহ নিজস্ব সংঘ বা ক্লাব থাকে। অনেক সময় ক্লাবগুলির নিজস্ব খেলার মাঠও থাকে। পাড়ার বাসিন্দারা অভ্যাসগতভাবে এখানে এই সব ক্লাবঘরে আড্ডা দিতে আসেন; মাঝেমধ্যে এই সব আড্ডা হয়ে ওঠে মুক্তছন্দের বৌদ্ধিক আলাপআলোচনা। এই শহরে রাজনৈতিক দেওয়াললিখনেরও এক ঐতিহ্য লক্ষিত হয়; এই সব দেওয়াললিখনে কুরুচিপূর্ণ কেচ্ছাকেলেংকারির বর্ণনা থেকে শ্লেষাত্মক রঙ্গব্যঙ্গ, লিমেরিক, কার্টুন, ইস্তাহার – সবই বিধৃত হয়।
সাহিত্য
thumb| [[রবীন্দ্রনাথ ঠাকুর - এশিয়ার প্রথম সাহিত্যে নোবেল বিজেতা এবং ভারতের জাতীয় সঙ্গীতের রচয়িতা। বাংলা তথা ভারতীয় সাহিত্যের এই দিকপালের জন্ম ও মৃত্যু কলকাতায়।]] ঊনবিংশ ও বিংশ শতাব্দীতে কলকাতাকেন্দ্রিক সাহিত্যিকদের হাত ধরে বাংলা সাহিত্যের আধুনিকীকরণ সম্পন্ন হয়। এঁদের মধ্যে উল্লেখযোগ্য ছিলেন বঙ্কিমচন্দ্র চট্টোপাধ্যায় (১৮৩৮–১৮৯৪), মাইকেল মধুসূদন দত্ত (১৮২৪–১৮৭৩), রবীন্দ্রনাথ ঠাকুর (১৮৬১–১৯৪১), কাজী নজরুল ইসলাম (১৮৯৮–১৯৭৬) ও শরৎচন্দ্র চট্টোপাধ্যায় (১৮৭৬–১৯৩৮) প্রমুখ। এই সাংস্কৃতিক ঐতিহ্য বহন করে চলেন শহরের পরবর্তী প্রজন্মের খ্যাতিমান সাহিত্যিকেরা। এঁদের মধ্যে উল্লেখনীয় হলেন জীবনানন্দ দাশ (১৮৯৯–১৯৫৪), বিভূতিভূষণ বন্দ্যোপাধ্যায় (১৮৯৪–১৯৫০), তারাশঙ্কর বন্দ্যোপাধ্যায় (১৮৯৮–১৯৭১), মানিক বন্দ্যোপাধ্যায় (১৯০৮–১৯৫৬), বুদ্ধদেব বসু (১৯০৮-১৯৭৪), আশাপূর্ণা দেবী (১৯০৯–১৯৯৫) প্রমুখ। বর্তমান প্রজন্মের সাহিত্যিকদের মধ্যে উল্লেখযোগ্য হলেন শীর্ষেন্দু মুখোপাধ্যায় (জন্ম ১৯৩৫), বুদ্ধদেব গুহ (জন্ম ১৯৩৬), মহাশ্বেতা দেবী (জন্ম ১৯২৬), সমরেশ মজুমদার (জন্ম ১৯৪৪), সঞ্জীব চট্টোপাধ্যায় (জন্ম ১৯৩৬), সুনীল গঙ্গোপাধ্যায় (জন্ম ১৯৩৪) এবং জয় গোস্বামী (জন্ম ১৯৫৪) প্রমুখ।